156. ΠΡΑΞΗ ΥΠΟΥΡΓΙΚΟΥ ΣΥΜΒΟΥΛΙΟΥ υπ’ αριθ. 99 της 22/23 Αυγ. 1990 (ΦΕΚ  Α΄ 109) Κατάργηση των δελτίων ελευθέρας κυκλοφορίας και μειωμένης τιμής εισιτηρίων στις αστικές και υπεραστικές συγκοινωνίες. Έχοντας υπόψη: α.Τις διατάξεις του άρθρ. 64 του Νόμ. 1892/1990 «Για τον εκσυγχρονισμό και την ανάπτυξη και άλλες διατάξεις» (ΕτΚ Α΄ 101/90). β.Την από 21.8.1990 πρόταση των Υπουργών Εθνικής Οικονομίας και Μεταφορών και Επικοινωνιών, αποφασίζει: 1.Καταργούνται όλα τα ελευθέρας και μειωμένης τιμής εισιτήρια στις αστικές και υπεραστικές συγκοινωνίες με λεωφορεία, εκτός των αναπήρων πολέμου και των συνοδών τους και των πολυτέκνων, που διατηρούνται όπως ισχύουν σήμερα. 2.Για τα άτομα με ειδικές ανάγκες θα χορηγούνται ελευθέρας από το Υπουργείο Υγείας, Πρόνοιας και Κοινωνικών Ασφαλίσεων, με μέριμνα και δαπάνες του, σύμφωνα με τις διαδικασίες και προϋποθέσεις που θα καθορισθούν απ’ αυτό με Υπουργική απόφαση. 3.Για τους μαθητές διατηρείται το ίδιο καθεστώς όπως ισχύει μέχρι σήμερα. 4.Οι φοιτητές και σπουδαστές θα πληρώνουν μειωμένο εισιτήριο κατά 25%. 5.Για τους εργαζόμενους, παραμένει το δικαίωμα χρήσης ελευθέρας στον φορέα που εργάζονται. 6.Κάθε άλλη ρύθμιση που προβλέπεται από συλλογικές συμβάσεις εργασίας παραμένει σε ισχύ μέχρι 31.12.1990. 